Beit Șemeș

Beit Shemesh (în ebraică:בית שמש, nume însemnând Casa Soarelui) este un oraș în Israel, situat la 30 km distanțǎ de Ierusalim. Beit Shemesh se află în Districtul Ierusalim, unde a fost fondat la începutul anilor 1950 ca tabără de noi imigranți evrei - maabara și a obținut statutul de oraș la 25 iunie 1991. El este localizat în centrul geografic al Israelului, între Gush Dan (conglomerația metropolitană Tel Aviv) și metropola-capitală Ierusalim, între șesul Shefelat Yehuda și Munții Ierusalimului. Orașul a numărat în 2024 183.252 locuitori Istoria Antichitate În zona orașului Beit Shemesh s-au găsit numeroase vestigii arheologice care indică existența unei așezări antice din perioada canaanită, unde era venerată zeița Șefeș și care este identificată cu biblicul Beit Shemesh. Identificarea se bazează pe locația geografică, Onomasticonul lui Eusebiu din Cezareea, precum și amplasarea satului arab Ein Shams (însemnând Izvorul Soarelui).Într-un articol care rezumă săpăturile pe termen lung efectuate la fața locului, cercetătorii de la Universitatea din Tel Aviv, prof. Shlomo Bonimowitz și dr. Zvi Lederman, au afirmat că „Tel Beit Șemeș este un sit cheie pentru studierea marginii expansiunii filistenilor și a dinamicii culturale și sociale în zonele de întâlnire și fricțiune din timpul Epocii Fierului I. Alte orașe și așezări canaanite având un templu dedicat zeului soarelui sunt menționate în Biblie în lista teritoriilor atribuite triburilor lui Neftali, Isahar și Zabulon la fel și un loc numit Ein Șemeș, care se afla pe teritoriul tribului lui Iuda, la granița cu deșertul. Colina Tel Beit Shemesh, cunoscută în arabă ca Ain Shams, și aflată în nord=-vestul actualului oraș Beit Shemesh, a fost identificată de Edward Robinson la sfârșitul anilor 1830 ca fiind biblicul Beit Shemesh. Pe ea se afla ruinele unei asezari care apartinea tribului Iuda. ea a fost excavată în mai multe etape în cursul secolului ai XX-lea. Între limitele actualului oraș modern se mai afla si alte ruine și vestigii antice. În cartierul Ramat Beit Shemesh s-au găsit mai multe ostraca cu inscripții ebraice, datand din perioada Primului Templu și care au aruncat lumină asupra anilor Regatului Iuda din secolul al VII-lea î.Hr. Orașul antic Beit Shemesh este amintit numai in Biblia ebraică și în Talmud, neaparând în alte izvoare scrise. Cea dintâi mențiune despre el apare în legătură cu perioada așezării triburilor israelite, când așezarea a făcut parte din teritoriul tribului Iuda (Yehuda): (Iosua Navi, 15, 10) O altă mențiune despre localitatea antică apare în Cartea întâi a lui Samuel 6, 8-20. Acolo au restituit filistenii Chivotul legământului pe care îl capturaseră în cursul luptelor de la Afek. În timpul domniei lui Solomon Beit Shemesh era o reședință de district, în care ședea unul din ispravnicii săi (Cartea Regilor I (III)) Beit Shemesh mai este menționat în Cartea Regilor II în contextul bătăliei dintre Amatzia (Amasia), regele Iudeei și Yehoash (Ioaș), regele Israelului, care s-a produs lângă Beit Shemesh. Regele Amatzia a fost învins, iar Yehoash a jefuit comorile Templului din Ierusalim și le-a transferat în capitala sa, Samaria (Cartea a doua a Regilor (a patra în Biblia ortodoxă), 14, 11-13) În vremea regelui Ahaz filistenii au profitat de haosul politic, au invadat zona de graniță cu Regatul Iudeea și au distrus Beit Shemesh. (Cronici -Paralipomena I) În 586 î.Hr.babilonieniii conduși de regele Nabucodonosor al II-lea au distrus Beit Shemesh. În continuare orașul a decăzut. A mai fost descris în Talmud ca o așezare mică și neglijabilă. (Talmudul Ierusalimic, Tratatul Taanit, 4,5, și Tratatul Meghila, 1,1) În secolul al V-lea d.Hr. a fost construită pe acel loc o mare mănăstire bizantină. Un alt oraș numit Bet-Șemeș este menționat în Cartea Judecătorilor ca parte a moștenirii tribului lui Neftali: — Judecători, 1, 33 Lângă actualul Beit Shemesh se aflau și alte orașe antice, inclusiv așezările din Valea Elá (Yarmot, Adulam, Azka, Khziv și Shukha) și alte orașe din Shefela (Zanoah, Tzora și Eshtaol). Începuturile localității în epoca modernă si contemporană Area orasului de acum s-a aflat în secolele al XVI-lea- XX-lea sub dominație otomană, iar între 1918-1948 sub control militar și administrație britanică (Palestina sub Mandat britanic). Zona cartierului Ramat Beit Shemesh s-a aflat în posesia unui sat arab numit Bayt Nattif, construit peste ruinele unui oraș antic iudeean, care conțin diferte vestigii evreiesti antice - înclusiv un paviment cu mozaic, urmele unor crame de vin, etc mai ales din perioada Regilor Hasmoneeni, dar și dinaintea lor. Planul O.N.U. de împărțire a Palestinei din noiembrie 1947, respins de arabi, prevedea ca aria să facă parte din zona internaționalizată a Ierusalimului. În octombrie 1948, în cursul Războiului arabo-israelian din 1948-1949, cunoscut ca Războiul de Independență a Israelului, populația arabă a satului Bayt Nattif a fugit. Casele satului au fost distruse de armata israeliană. Orașul de astăzi În timpul Războiului de Independență, armata egipteană a invadat zona și a stabilit un post de control - "mishlat" - în zona unde se află acum vechiul Beit Shemesh, lângă Deir Aban. În acest post de control, numit Postul Comun de Control, soldații Brigăzii Harel au staționat timp de câteva luni, la doar aproximativ 60 de metri distanță de egipteni. Orașul Beit Shemesh a fost fondat în acest post de control. Postul comun de control a fost capturat în timpul Operațiunii Har (Munte), care a început în noaptea de 19/20 octombrie 1948. Astăzi, Strada Hamishlat se află acum în acest loc. Orașul a fost fondat la 6 decembrie 1950. Inițial, a s-a numit Maabarat Har-Tov, după așezarea Har-Tov, care a fost fondată de evrei imigranți din Bulgaria pe terenul unde se află acum Moshav Naham. Așezarea a fost abandonată în timpul Războiului de Independență, iar astăzi o stradă din Beit Shemesh și zona industrială Har-Tov poartă numele acesteia. În 1953, „Ma'abarat Har-Tov” a fost redenumită „Beit Shemesh”. La începuturile orașului Beit Shemesh, el a fost locuit în principal de imigranți evrei din Iran, Irak, Africa de Nord și România, ide asemenea din Maroc si Kurdista. Mai târziu, au sosit în oraș și imigranți evrei din Etiopia, Rusia și Statele Unite. În 1952, locuitorii din maabará s-au mutat în case permanente, iar pe 25 iunie 1991, pe 13 Tamuz, anul 5751, Beit Shemesh a obținut statutul de oraș. De la mijlocul anilor 1990, mulți haredim s-au mutat în Beit Shemesh și sunt concentrați împreună în cartiere care au adoptat un caracter ultrareligios iudaic, cum ar fi „Ramat Beit Shemesh B” și cartierul Haredi (unii dintre ei aparțin comunității haredite și Netorei Karta, care au preferat să meargă la Beit Shemesh decât la Modiin Ilit sau Beitar Illit, care sunt situate în afara Liniei Verzi). Drept urmare, la alegerile locale din 2008, a fost ales primul primar haredit - Moshe Aboutubul din partidul Shas. În 2020, directorul general al Spitalului Hadassa , profesorul Ze'ev Rotstein, și-a anunțat planul de a deschide o filială a spitalului în oraș, ceea ce s--a realizat în 2023. Potrivit Oficiului Central de Statistică, de la începutul celui de-al treilea deceniu al secolului XXI, populația orașului a crescut în ultimul deceniu cu aproximativ 63%, cea mai mare rată de crestere a populației dintre cele mai mari 15 orașe din Israel. Hidrografie În apropierea orasului trec mai multe wadiuri și pâraie, majoritatea fiind efemere: Nahal Sorek - pârâu permanent, curge dinspre nordul orașului spre vest Nahal Shemesh - străbate nordul orasului către vest, și trece prin Parcul Tapuakh și Parcul Amfi Beit Shemesh Nahal Ish'i - trece prin centrul orașului spre vest Nahal Yamla - efemer, izvorăște în sudul orașului continuă de acolo spre nord până în centrul orașului, vărsându-se în pârâul Ish'i Nahal Yarmut - izvorăște din dealul pe care s-a ridicat cartierul Ramat Beit Shemesh Ghimel, curge spre vest prin Parcul Yarmut și de acolo, spre nord de-a lungul șoselei 38. Nahal Znuh - izvorăste din teritoriul moșavului Mata și curge spre est spre Beit Shemesh de-a lungul șoselei 3855 Demografie În anii 1950 când s-a clădit orașul, el a fost locuit la început, de noi imigranți evrei din Iran, Irak, Romania, Bulgaria, Maroc și Kurdistanul irakian. În anii 1990 au sosit și noi imigranți din fosta Uniune Sovietică, Etiopia și state anglo-saxone ca Statele Unite, Regatul Unit, Africa de Sud și Australia, aceștia din urma fiind de obicei din pătura socio-economică mijlocie, religioși, educați. În 2021 procentul evreilor originari din fosta URSS era 22%. Tot in anii 1990 a început un mare aflux de evrei ultraortodocși din Ierusalim și alte părți ale țării, atrași de prețul mai ieftin al locuințelor din Beit Shemesh. De atunci orașul a luat tot mai mult un caracter foarte religios, cu un sector haredit în creștere accelerată, incluzând comunități de hasizi Habad, Gur (Ger), Belz, neo-ortodocși si ortodocși moderni americani, sefarzi-orientali din Franța, ortodocși moderni din Africa de Sud, sioniști religioși (național-religioși) și o comunitate vorbitoare de limba spaniolă. În 2011 harediții au devenit 40% din populație, în 2024 - 65%, iar în 2023 - peste 80%. În viitorul apropiat se apreciază că Beit Shemesh va deveni cel mai mare oraș haredit din lume, mai mare decât Bnei Brak care număra în 2025 230.000 locuitori. În 2010 deja 63% din școlari erau harediți, iar în 2012-2013 75% dintre elevii de clasa I erau înregistrați în școlile haredite. După datele Oficiului israelian de statistică din 2009, orasul se afla în categoria 3 din 10 ca nivel de dezvoltare socio-economică. Salariul mediu al locuitorilor in 2009 era de 5.538 NIS față de salariul mediu în tot Israelul- 7.070 NIS. Note Legături externe Tali Heruti-Sover Adam kam baboker umegale lyead habait kolel (Te scoli dimineața și te trezești lângă casă cu o școala rabinică) 16 ianuarie 2026, p.20